Spisak guvernera Colorada
Guverner američke savezne države Colorado je najviši izvršni organ vlade države Colorado i vrhovni zapovjednik vojnih snaga te savezne države. Guverner ima dužnost provođenja državnih zakona i ovlaštenje da potvrđuje ili daje veto na zakone koje usvoji Opća skupština države Colorado. Guverner također može sazvati Skupštinu, te izdavati pomilovanja, osim u slučajevima izdaje i veleizdaje. Prije proglašenja Colorada saveznom državom, sedam osoba je bilo na funkciji guvernera Teritorije Colorada, tokom osam mandata, a njih je imenovao Predsjednik SAD-a. Od proglašenja savezne države, postojalo je 36 guvernera tokom 41 zasebni mandat. Guverneri sa najdužim mandatima bili su Richard "Dick" Lamm i Roy Romer, svaki od njih je bio guverner 12 godina tokom tri mandata. Najkraći mandat bio je 17. marta 1905, dan kada je država imala tri guvernera: Alva Adams je pobijedio na izborima, ali kada je preuzeo dužnost, zakonodavna skupština je pobjednika izbora proglasila njegovog protivkandidata James Peabodya, ali pošto je Peabody odmah taj dan dao ostavku, na poziciju guvernera došao je njegov zamjenik Jesse McDonald. Stoga je Peabody na mjestu guverner bio samo nekoliko minuta. Trenutni guverner je Jared Polis, koji je preuzeo dužnost 8. januara 2019. godine.